《还余朝纲杂编》
宋代·陈棣

胸中浑浑乏新奇，虚辱熊罴百万师。
较艺昔尝穷五技，还书今复堕三痴。
退飞颇愧一为甚，尽锐那知再愈衰。
自计抛书无复用，缄题重寄仲舒帏。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。